text: নয়াগাঙ নদী বা খাসিয়ামারা নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নয়াগাঙ নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৪।
  
  অন্যান্য তথ্য
  নয়াগাঙ নদী অববাহিকার আয়তন ৩০ বর্গকিলোমিটার। নদীটির সর্বোচ্চ গভীরতা ৫ মিটার, এই গভীরতা উরুরগাঁও থেকে পরিমাপকৃত। এই নদীতে ১২ মাস পানিপ্রবাহ থাকে। ফেব্রুয়ারিতে কম প্রবাহ থাকে, তখন প্রবাহের পরিমাণ ১ ঘনমিটার/সেকেন্ড হয়। কিন্তু জুলাই-আগস্টে এই পরিমাণ বৃদ্ধি পেয়ে ৫০০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। এই নদীর তীরে টেংরাটিলা অবস্থিত।
  
  উৎপত্তি ও প্রবাহ
  নয়াগাঙ নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার দোয়ারাবাজার দিয়ে বাংলাদেশে প্রবেশ করেছে। তারপর ১০ কিলোমিটার পথ অতিক্রম করে সুরমা নদীতে মিলেছে।
  
  আরও দেখুন 
   বাংলাদেশের নদীর তালিকা
   বাংলাদেশের বড় নদীসমূহ
   পশ্চিমবঙ্গের নদীর তালিকা
  
  তথ্যসূত্র
  
  বিষয়শ্রেণী:এশিয়ার আন্তর্জাতিক নদী
  বিষয়শ্রেণী:মেঘালয়ের নদী
  বিষয়শ্রেণী:ভারতের নদী
  বিষয়শ্রেণী:সুনামগঞ্জ জেলার নদী
  বিষয়শ্রেণী:দোয়ারাবাজার উপজেলা
title: নয়াগাঙ নদী